CELEX: E2016J0011
Language: et
Date: 2017-07-20 00:00:00
Title: Kohtu otsus, 20. juuli 2017, kohtuasjas E-11/16: Mobil Betriebskrankenkasse vs. Tryg Forsikring, kelle toetuseks on menetlusse astunud Norra liikluskindlustusbüroo (Trafikkforsikringsforeningen) (määruse (EMÜ) nr 1408/71 artikkel 93 – määrus (EÜ) nr 883/2004 – hüvitiste maksmise eest vastutava asutuse õigused kahju hüvitama kohustatud kolmanda isiku suhtes – nõudeõiguse üleminek ja otseõigused)

4.1.2018   
            
            
               ET
            
            
               Euroopa Liidu Teataja
            
            
               C 1/8
            
         KOHTU OTSUS,
   20. juuli 2017,
   kohtuasjas E-11/16:
   Mobil Betriebskrankenkasse vs. Tryg Forsikring, kelle toetuseks on menetlusse astunud Norra liikluskindlustusbüroo (Trafikkforsikringsforeningen)
   
      (määruse (EMÜ) nr 1408/71 artikkel 93 – määrus (EÜ) nr 883/2004 – hüvitiste maksmise eest vastutava asutuse õigused kahju hüvitama kohustatud kolmanda isiku suhtes – nõudeõiguse üleminek ja otseõigused)
   
   (2018/C 1/10)
   Kohtuasjas E-11/16, Mobil Betriebskrankenkasse vs. Tryg Forsikring, kelle toetuseks on menetlusse astunud Norra liikluskindlustusbüroo (Trafikkforsikringsforeningen), on Oslo ringkonnakohus (Oslo tingrett) esitanud kohtule EFTA riikide vahelise järelevalveameti ja kohtu asutamist käsitleva lepingu artikli 34 alusel TAOTLUSE, mis käsitleb Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide kooskõlastamise kohta) artikli 85 lõike 1 tõlgendamist. Kohus koosseisus esimees Carl Baudenbacher, ettekandev kohtunik Per Christiansen ja ad hoc kohtunik Benedikt Bogason tegi 20. juulil 2017 otsuse, mille resolutiivosa on järgmine:
   
               1.
            
            
               Kui hüvitiste maksmise eest vastutavale asutusele lähevad tema poolt kohaldatavate õigusaktide põhjal üle õigused või tal on otseõigused kolmanda isiku suhtes, kes on põhjustanud kahju teise EMP riigi territooriumil, peavad ülejäänud EMP riigid määruse (EMÜ) nr 1408/71 artikli 93 lõike 1 kohaselt tunnustama neid õigusi selle EMP riigi õigusaktide alusel, kellele kõnealune asutus allub.
            
         
               2.
            
            
               Samal ajal ei tohi need üleläinud või otseõigused ületada õigusi, mis on kahju kannatanud isikul kahju põhjustanud isiku suhtes selle EMP riigi õigusaktide alusel, kus kahju põhjustati, ja mis tahes kohaldatavate rahvusvahelise eraõiguse normide alusel.
            
         
               3.
            
            
               Asjaolu, et kahju kannatanud isikul endal ei tekkinud selle tulemusena mingeid kulusid, et talle osutati vajalikku ravi selle EMP riigi õigusaktide alusel, kus kahju põhjustati, ei takista hüvitiste maksmise eest vastutaval asutusel nõudmast kolmandalt isikult hüvitist kõnealuse ravi osutamisest tulenevate kulude eest.